ai4bharat/Pralekha huggingface dataset:
ప్రధాన మంత్రి కార్యాలయం
ప్రధానమంత్రి శ్రీ నరేంద్ర మోదీ మన్ కీ బాత్ ప్రసంగం జనవరి 30, 2022 ఉదయం 11.30 గంటలకు
మన్ కీ బాత్ ప్రసంగం 30 జనవరి 2022న ఉదయం 11.30 గంటలకు ఉంటుందని ప్రధానమంత్రి శ్రీ నరేంద్ర మోదీ చెప్పారు. మహాత్మాగాంధీజీని వారి పుణ్యతిథినాడు సంస్మరణ అనంతరం 11.30 గంటలకు ఈ ప్రసంగం ఉంటుందన్నారు.
ఈ సందర్భంగా ప్రధానమంత్రి ఒక ట్వీట్ చేస్తూ
"ఈ నెల 30వ తేదీన మన్కీబాత్, కార్యక్రమం, గాంధీజీ పుణ్య తిథి సందర్భంగా వారిని స్మరించుకున్న తర్వాత ఉదయం 11:30 గంటలకు ప్రారంభమవుతుంది.ష అని తెలిపారు.
ఆర్థిక మంత్రిత్వ శాఖ
తెలంగాణాలోని నాగర్ కర్నూల్ జిల్లాలో రహస్య తాత్కాలిక ప్రయోగశాలను డిఆర్ఐ గుర్తించింది; రూ.3.14 కోట్లు విలువ చేసే 31.42 కిలోల ఆల్ప్రజోలం స్వాధీనం చేసుకుని ఒకరిని అరెస్ట్ చేసింది.
డైరెక్టరేట్ ఆఫ్ రెవెన్యూ ఇంటెలిజెన్స్  తెలంగాణలోని నాగర్ కర్నూల్ జిల్లాలో రహస్య తాత్కాలిక ప్రయోగశాలను గుర్తించింది. మరియు 31.42 కిలోల అల్ప్రాజోలం  స్వాధీనం చేసుకుని ఒక వ్యక్తిని అరెస్టు చేసింది.
నిర్ధిష్ట నిఘా ఆధారంగా తెలంగాణలోని నాగర్ కర్నూల్ జిల్లా, వట్టెం గ్రామం  పొలాల్లోని వ్యవసాయ పొలాల మధ్య మారుమూల పౌల్ట్రీ ఫారంలో అల్ప్రాజోలం తయారీకి సంబంధించిన రహస్య తాత్కాలిక ప్రయోగశాలను గుర్తించారు.
ప్రణాళికాబద్ధమైన సోదాల ఫలితంగా 31.42 కిలోల అల్ప్రాజోలం తుది ఉత్పత్తి  మరియు తయారీలో ఉపయోగించే యంత్రాలు మరియు ఇతర పరికరాలతో పాటు ప్రక్రియలో ఉన్న మెటీరియల్ను స్వాధీనం చేసుకున్నారు.
అల్ప్రాజోలం తయారీలో నిమగ్నమైన వ్యక్తిని అరెస్టు చేశారు. తదుపరి విచారణ కొనసాగుతోంది.
ప్రధాన మంత్రి కార్యాలయం
రాజ్య సభ కు కొత్త గా నామినేట్ అయిన సభ్యుల కు అభినందనలు తెలిపిన ప్రధాన మంత్రి
జీవనం లోని విభిన్న రంగాల కు చెందిన ప్రముఖులు రాజ్య సభ కు నామినేట్ అయిన సందర్భం లో ప్రధాన మంత్రి శ్రీ నరేంద్ర మోదీ వారికి అభినందనల ను తెలియజేశారు. క్రీడాకారిణి పి.టి. ఉష గారి ని, సంగీత దర్శకుడు శ్రీ ఇళయరాజా ను, పరోపకారి మరియు సామాజిక కార్యకర్త శ్రీ వీరేంద్ర హెగ్గడె ను, చలనచిత్ర దర్శకుడు మరియు సినిమా కథ రచయిత శ్రీ వి. విజయేంద్ర ప్రసాద్ ను రాజ్య సభ కు నామినేట్ చేయడమైంది.
ప్రధాన మంత్రి ఒక ట్వీట్ లో -
‘‘పి.టి. ఉష గారు భారతదేశం లో ప్రతి ఒక్కరికీ ప్రేరణ గా ఉన్నారు. క్రీడల లో ఆమె కార్యసాధన లు అందరికే తెలిసినవే. కానీ, గడచిన అనేక సంవత్సరాల లో వర్ధమాన క్రీడాకారిణుల కు/క్రీడాకారుల కు సలహాల ను, శిక్షణ ను ఇస్తూ వస్తున్న ఆమె కృషి సైతం అంతే ప్రశంసనీయం గా ఉన్నది. ఆవిడ రాజ్య సభ కు నామినేట్ అవుతున్న సందర్భం లో ఇవే అభినందన లు. @PTUshaOfficial’’
‘‘@ilaiyaraaja ఇళయరాజా గారి యొక్క సృజనాత్మక ప్రతిభ తరాల కు అతీతం గా వ్యక్తుల ను సమ్మోహపెట్టింది. ఆయన స్వరకల్పన లు అనేక భావనల ను సుందరం గా వ్యక్తపరుస్తూ ఉంటాయి. ఆయన జీవన యాత్ర అంత ప్రేరణ దాయకం గానూ ఉంది; ఆయన ఒక సీదా సాదా నేపథ్యం నుంచి ఎదిగి, మరి ఇన్ని ఘనమైనటువంటి కార్యాల ను సాధించారు. రాజ్య సభ కు ఆయన నామినేట్ కావడం సంతోషాన్ని కలిగిస్తున్నది.’’
‘‘శ్రీ వీరేంద్ర హెగ్గడె గారు సాముదాయిక సేవ లో అందరి కంటే ముందు వరుస లో నిలబడ్డారు. ధర్మస్థల ఆలయం లో జరిగిన ప్రార్థనల లో పాలుపంచుకొనే అవకాశం తో పాటు గా ఆరోగ్యం, విద్య మరియు సంస్కృతి రంగాల లో ఆయన ద్వారా జరుగుతున్న మహత్కార్యాల ను తిలకించే అవకాశం కూడా నాకు లభించింది. ఆయన తప్పక పార్లమెంటరీ కార్యకలాపాల ను సుసంపన్నం చేయగలరు.’’
‘‘శ్రీ వి. విజయేంద్ర ప్రసాద్ గారు దశాబ్దాల తరబడి సృజనాత్మక ప్రపంచం తో జతపడి ఉన్నారు. ఆయన రచన లు భారతదేశం యొక్క గౌరవశాలి సంస్కృతి కి అద్దం పడతాయి; అంతే కాదు, ఈ రచనల కు ప్రపంచ స్థాయి లో ఖ్యాతి దక్కింది. ఆయన కు రాజ్య సభ కు నామినేట్ అయినందుకు ఇవే అభినందన లు.’’ అని పేర్కొన్నారు.
(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ద్రవ్యోల్బణాన్ని నియంత్రించేందుకు గోధుమల రిజర్వ్ ధరను 31 మార్చి, 2023 వరకు తగ్గించిన కేంద్రం
గోధుమలు మరియు గోధుమ ఉత్పత్తుల మార్కెట్ ధరను తగ్గించడంలో సహాయపడటానికి రిజర్వ్ ధరలో తగ్గింపు
ఆహార ఆర్థిక వ్యవస్థలో ద్రవ్యోల్బణ ధోరణిని తనిఖీ చేయడానికి, ఆహార మరియు ప్రజా పంపిణీ శాఖ  31 మార్చి, 2023 వరకు రిజర్వ్ ధరను మరింత తగ్గించాలని ఈ క్రింది విధంగా నిర్ణయించింది:
a. ఓపెన్ మార్కెట్ సేల్ స్కీమ్  {OMSS } కింద రిజర్వ్ ధర గోధుమలకు  రూ. 2150/Qtl  మరియు రూ. ప్రైవేట్ పార్టీలకు గోధుమలను విక్రయించడానికి RMS 2023-24తో సహా అన్ని పంటల గోధుమ  కోసం 2125 Qtl .
b. ఇ-వేలంలో పాల్గొనకుండానే పైన పేర్కొన్న ప్రతిపాదిత రిజర్వ్ ధరలకు తమ సొంత పథకం కోసం FCI నుండి గోధుమలను కొనుగోలు చేయడానికి రాష్ట్రాలను అనుమతించవచ్చు.
రిజర్వ్ ధర తగ్గింపు వినియోగదారులకు గోధుమ మరియు గోధుమ ఉత్పత్తుల మార్కెట్ ధరను తగ్గించడంలో సహాయపడుతుంది.
22.02.2023న FCI నిర్వహించే 3వ ఇ-వేలం 17.02.2023న సవరించిన ఈ రిజర్వ్ ధరలకు గోధుమలను విక్రయించనుంది.
ఈ క్రింది విధంగా ఓపెన్ మార్కెట్ సేల్ స్కీమ్  ద్వారా FCI స్టాక్ నుండి 30 LMT గోధుమలను విడుదల చేయాలని మంత్రుల కమిటీ నిర్ణయించింది:
a. FCI అనుసరించే సాధారణ ప్రక్రియ ప్రకారం 25 LMT వ్యాపారులు, పిండి మిల్లులు మొదలైన వాటికి ఇ-వేలం మార్గం ద్వారా అందిస్తారు. ఒక్కో ప్రాంతానికి 3000 MT గరిష్ట పరిమాణానికి బిడ్డర్లు ఇ-వేలంలో పాల్గొనవచ్చు.
b. 2 LMT రాష్ట్ర ప్రభుత్వాలు వారి పథకాల కోసం ఇ-వేలం లేకుండా @10,000 MT/రాష్ట్రానికి అందించడం జరుగుతుంది.
c. ఇ-వేలం లేకుండా ప్రభుత్వ PSUలు/సహకార సంస్థలు/కేంద్రీయ భండార్/NCCF/NAFED మొదలైన సమాఖ్యలకు 3 LMT అందిస్తారు.
తదనంతరం, డిపార్ట్మెంట్ వారి అభ్యర్థనల ప్రకారం కేంద్రీయ భండార్/నాఫెడ్/ఎన్సిసిఎఫ్లకు 3 ఎల్ఎంటి గోధుమలను కేటాయించింది. కేంద్రీయ భండార్, NAFED మరియు NCCFలకు వరుసగా 1.32 LMT, 1 LMT మరియు 0.68 LMT కేటాయించడం జరుగుతుంది.
ఇంకా, 10.02.2023న గోధుమల రేటు రూ. 21.50/Kg కి తగ్గించబడింది. ముఖ్యంగా NCCF/NAFED/ కేంద్రీయ భండార్/రాష్ట్ర ప్రభుత్వానికి. కోఆపరేటివ్లు/ ఫెడరేషన్లు మొదలైనవి అలాగే కమ్యూనిటీ కిచెన్/చారిటబుల్/ఎన్జీవో మొదలైనవాటికి గోధుమలు అమ్మితే వారు వాటిని గోధుమ పిండిగా మార్చి వినియోగదారులకు MRP రూ. 27.50/కిలోకు విక్రయిస్తారు.
ప్రధాన మంత్రి కార్యాలయం
‘ప్రధాన మంత్రిసంగ్రహాలయ’ ను గురించి కేంద్ర మంత్రి డాక్టర్ శ్రీ మహేంద్ర నాథ్ పాండేయ వ్యాసాన్నిశేర్ చేసిన ప్రధాన మంత్రి
‘ప్రధాన మంత్రి సంగ్రహాలయ’ ను గురించి కేంద్ర మంత్రి డాక్టర్ శ్రీ మహేంద్ర నాథ్ పాండేయ వ్రాసిన ఒక వ్యాసాన్ని ప్రధాన మంత్రి శ్రీ నరేంద్ర మోదీ శేర్ చేశారు.
భారీ పరిశ్రమల శాఖ కేంద్ర మంత్రి డాక్టర్ శ్రీ మహేంద్ర నాథ్ పాండేయ వ్రాసినటువంటి వ్యాసాన్ని ప్రధాన మంత్రి కార్యాలయం శేర్ చేస్తూ,
‘‘కేంద్రీయ మంత్రి డాక్టర్ శ్రీ మహేంద్ర నాథ్ పాండేయ గారు ప్రధాన మంత్రి సంగ్రహాలయ స్వతంత్ర భారతదేశం యొక్క ఇతిహాసాన్ని చిరస్మరణీయంగా మార్చివేసేటటువంటి ఒక అద్భుతమైన ప్రయాస గా ఉంది అని వ్రాశారు.’’ అని ఒక ట్వీట్ లో తెలిపింది.
గణాంకాలు- కార్యక్రమాల అమలు మంత్రిత్వ శాఖ
పారిశ్రామిక ఉత్పత్తి సూచీలో వృద్ధి
2020 జూన్ మాసానికి పారిశ్రామిక ఉత్పత్తి సూచీ, వినియోగ- ఆధారిత సూచీల ప్రాథమిక
పారిశ్రామిక ఉత్పత్తి సూచిక  ప్రాథమిక అంచనాలు ప్రతి నెలా 12వ తేదీన  విడుదలవుతాయి. ఆరు వారాల ముందు ముగిసిన కాలానికి సంబంధించిన డేటాను వివిధ సమాచార సంస్థల నుంచి సేకరించి మందించడం జరుగుతుంది. ఆయా సంస్థలు ఫ్యాక్టరీలు/ ఉత్పత్తి సంస్థల నుంచి డేటాను సేకరిస్తాయి.
కోవిడ్-19 మహమ్మారిని వ్యాప్తిని కట్టడి చేయడానికి ప్రభుత్వం తీసుకున్న నివారణ చర్యలు, ప్రకటించిన దేశ వ్యాప్త లాక్ డౌన్ కారణంగా... పెద్ద సంఖ్యలో పారిశ్రామిక రంగంలోని సంస్థలు 2020 మార్చి చివరి నుంచి పని చేయడం లేదు. ఆయా సంస్థలు ఉత్పత్తి చేసే సరుకులపైన లాక్ డౌన్ కాలంలో ఈ ప్రభావం పడింది. ఆ తర్వాత కాలంలో ఆంక్షలను ఎత్తివేయడంతో, పారిశ్రామిక కార్యకలాపాలు పున: ప్రారంభమవుతున్నాయి. 2020 ఏప్రిల్, మే మాసాల్లో వరుసగా 53.6, 89.5 లకు పరిమితమైన పారిశ్రామిక ఉత్పత్తి సూచీ 2020 జూన్ మాసానికి 107.8కి పెరిగింది.
2011-12 ప్రామాణిక సంవత్సరంగా 2020 జూన్ మాసానికి మదించిన ప్రాథమిక అంచనాల ప్రకారం, పారిశ్రామిక ఉత్పత్తి సూచీ  107.8. జూన్ మాసంలో మైనింగ్, తయారీ, విద్యుత్ రంగాలకు సంబంధించిన పారిశ్రామిక ఉత్పత్తి సూచీలు వరుసగా 85.4, 106.9, 156.2 . ఈ ప్రాథమిక అంచనాలను... తర్వాతి ప్రకటనల సమయానికి ఐఐపి సమీక్షా విధానానికి అనుగుణంగా సవరించడం జరుగుతుంది.
వినియోగ- ఆధారిత వర్గీకరణ ప్రకారం చూస్తే... 2020 జూన్ మాసానికి ఉత్పత్తి సూచీ ప్రాథమిక సరుకులకు 109.2గా, ఉత్పాదక సరుకులకు 64.3గా, మధ్య తరహా సరుకులకు 102.2గా ఉంది. మౌలిక సదుపాయాల కల్పన/ నిర్మాణ రంగంలో సూచీ 110.7 వద్ద నిలిచింది . దీర్ఘకాలం మనగలిగే వస్తువుల విషయంలో 77.4గా ఉన్న సూచీ, నిత్యావసరాల వంటి స్వల్ప కాల సరుకులకు 157.3 వద్ద నిలిచింది.
జాతీయ పారిశ్రామిక వర్గీకరణ  లోని రంగాల, రెండంకెల స్థాయిలోనూ, వినియోగ- ఆధారిత వర్గీకరణ ప్రకారమూ... 2020 జూన్ మాసపు పారిశ్రామిక ఉత్పత్తి సూచీల ప్రాథమిక అంచనాలు వరుసగా స్టేట్ మెంట్ 1, 2, 3 లలో ఇవ్వబడ్డాయి. 2020 ఏప్రిల్ నుంచి విడుదల చేసిన పత్రికా ప్రకటనలలో ప్రస్తావించినట్లుగా... కోవిడ్-19 మహమ్మారి ప్రభావిత నెలల్లోని పారిశ్రామిక ఉత్పత్తి సూచీలను మహమ్మారికి పూర్వపు మాసాల్లో నమోదైన ఐఐపితో పోల్చడం సరి కాదు. తయారీ రంగంలో వచ్చిన మార్పులను వినియోగదారులు గమనించడానికి గాను 2020 ఏప్రిల్ నుంచి నెల వారీగా పరిశ్రమ గ్రూపుల వారీగా  సూచీలతో అదనంగా స్టేట్ మెంట్ 4 ఇవ్వబడింది.
2020 జూన్ మాసపు ఐఐపి ప్రాథమిక అంచనాలతో పాటు... 2020 మే నెల సూచీలకు తొలి సవరణ, 2020 మార్చి నెల ఐఐపికి తుది సవరణ చేయడం జరిగింది .
2020 జూలై పారిశ్రామిక ఉత్పత్తి సూచీ సెప్టెంబర్ 11న  విడుదలవుతుంది.
నోట్:-
- ఈ పత్రికా ప్రకటన సమాచారం సంబంధిత మంత్రిత్వ శాఖ వెబ్సైట్ http://www.mospi.nic.in లోనూ ఉంది.
- హిందీలో పత్రికా ప్రకటన http://mospi.nic.in/hi లింకులో అందుబాటులో ఉంది.
PIB Headquarters
వరి మొక్క పై సూక్ష్మక్రిమి దాడి ని నిర్వీర్యం చేసే ప్రయోగం లో సానుకూల ఫలితాన్ని సాధించిన సిఎస్ఐఆర్- సిసిఎం బి శాస్త్రవేత్తలు
వరి మొక్క పై జాంతొమోనస్ ఒరిజే అనే సూక్ష్మక్రిమి దాడి చేసేటపుడు మొక్క అవలంబించే దాడి నిరోధక పద్ధతి లో ఒక రకం మార్పు ను తాము కనుగొనగలిగినట్లు హైదరాబాద్ లోని సిఎస్ఐఆర్- సెంటర్ ఫర్ సెల్యులర్ అండ్ మాలిక్యులర్ బయాలజి కి చెందిన సీనియర్ శాస్త్రవేత్త డాక్టర్ హితేంద్ర కె. పటేల్, డాక్టర్ రమేశ్ వి. శొంటి లు తెలిపారు. ఎక్స్ఒపిక్యు అనే నామం కలిగిన బాక్టీరియల్ ఇఫెక్టర్ వరి మొక్క తాలూకు కణాల లో 14-3-3 మాంసకృత్తులు గా వ్యవహారం లో ఉన్న కణాల మీద దాడి చేసినప్పుడు మొక్క లోని రక్షిత వ్యవస్థ కు, సూక్ష్మక్రిమి కి మధ్య బలాబలాల్లో ఏది పైచేయి ని సాధిస్తుందన్న దాని పైన ఆ దాడి బారి నుండి మొక్క తనను తాను కాపాడుకోగలిగేదీ, లేక కాపాడుకోలేనిదీ తేలుతూ వస్తోంది. ఈ క్రమం లో, సిఎస్ఐఆర్- సిసిఎం బి శాస్త్రవేత్తలు ఇఫెక్టర్ ప్రొటీన్ యొక్క అనుక్రమాన్ని ఒక ఫలానా దశ వద్ద మార్చివేశారు. ఈ దిద్దుబాటు, వరి మొక్క కు ఉన్న సూక్ష్మక్రిమి దాడి నిరోధక ప్రతిస్పందనల అణచివేత ను నీరుగార్చిందని, దానికి బదులుగా ఈ పరివర్తన మరొక 14-3-3 మాంసకృత్తుల తో పరస్పర చర్య కు లోనై మొక్క ను సూక్ష్మక్రిమి కి లోబడనటువంటిది గా తయారు చేసిందని శాస్త్రజ్ఞుకలు గుర్తించారు. మొక్క లో సంరక్షణ దారు భూమిక ను పోషించే కణాల ను గురించి మరింత లోతు గా అర్థం చేసుకోవడం వల్ల, బాక్టీరియల్ హైజాక్ ను అడ్డుకోవడంలో కొత్త దారులను గురించి తెలియడం తో పాటు మొక్క కణజాలం లో రక్షణ సంబంధ ప్రతిచర్యల ను పటిష్టపరచడం కూడా సాధ్యపడుతుంది. ఈ అధ్యయనం లో గుర్తించిన అంశాల ను బ్రిటిష్ సొసైటీ ఫర్ ప్లాంట్ పాథాలజీ ప్రచురిస్తున్న జర్నల్ మాలిక్యులర్ ప్లాంట్ పాథాలజీ లో ముద్రించడమైంది. ఈ విషయాన్ని సిఎస్ఐఆర్- సిసిఎం బి ఒక ప్రకటన లో వివరించింది.
వరి పంట భారతదేశం లో అత్యంత ముఖ్యమైన పంటలలో ఒకటి గా ఉంది. జాంతొమోనస్ ఒరిజే క్రిమిదోషం వరి మొక్కల కు ప్రాణాంతకంగా పరిణమిస్తోంది. ఈ వ్యాధి కారణంగా రైతులు వారి యొక్క పంటల లో 60 శాతం వరకు పంటల ను నష్టపోయే ప్రమాదం దాపురిస్తోంది. తాజా గా సిఎస్ఐఆర్- సిసిఎం బి శాస్త్రవేత్తలు చేపట్టిన అధ్యయనం ఫలితాలు భవిష్యత్తు లో వరి రైతుల కు ఈ సాంక్రామిక వ్యాధి నుంచి ఉపశమనాన్ని ప్రసాదించే దిశ లో ముందంజ వేయగలుగుతాయని ఆశించవచ్చు.(Visitor Counter : 87
హోం మంత్రిత్వ శాఖ
జూమ్ సమావేశ వేదిక ను సురక్షితంగా ఉపయోగించేందుకు సూచనలను జారీ చేసిన ఎమ్.హెచ్.ఏ.
జూమ్ సమావేశ వేదిక ను ప్రయివేటు వ్యక్తులు సురక్షితంగా ఉపయోగించుకునేందుకు వీలుగా, కేంద్ర హోం మంత్రిత్వశాఖ  కింద పనిచేస్తున్న సైబర్ సమన్వయ కేంద్రం సూచనలు జారీ చేసింది. ఈ వ్యవస్థను అధికారిక కార్యక్రమాల కోసం ఉపయోగించవద్దని ప్రభుత్వ అధికారులకు సూచించింది.
గతంలో కూడా ఇండియన్ కంప్యూటర్ ఎమర్జెన్సీ రెస్పాన్స్ టీం  జారీ చేసిన సూచనలను ప్రస్తావిస్తూ, జూమ్ సురక్షితమైన వేదిక కాదనే విషయాన్ని ఈ సూచనల్లో మళ్ళీ పేర్కొనడం జరిగింది. తమ ప్రయివేటు అవసరాలకోసం ఈ వేదికను ఉపయోగిస్తున్న ప్రైవేట్ వ్యక్తులకు రక్షణ కల్పించాలనే ఉద్దేశ్యంతో ఈ మార్గదర్శకాలను జారీ చేయడం జరిగింది.
జూమ్ సమావేశం నిర్వహించే గదిలోకి అనధికారికంగా ఎవరూ ప్రవేశించకుండా నిరోధించడం, సమావేశంలో పాల్గొన్న ఇతర వినియోగదారుల టెర్మినల్స్ పై హానికరమైన దాడి చేయకుండా అరికట్టడమే, ఇప్పుడు ఈ మార్గదర్శకాలను జారీ చేయడానికి ప్రధాన కారణం.
జూమ్ సమావేశ వేదిక ను ఉపయోగించే ప్రయివేటు వ్యక్తులు తీసుకోవలసిన రక్షణ చర్యల వివరాలను ఈ లింక్  ద్వారా పొందవచ్చు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
నూతన విధానాల రూపకల్పన కోసం రంగాలు, పరిశ్రమల వారీగా... క్షేత్ర స్థాయి సమస్యల అధ్యయనం నేటి అవసరం: శ్రీ నితిన్ గడ్కరీ
దేశంలో రంగాల వారీగా, పరిశ్రమల వారీగా క్షేత్ర స్థాయి సమస్యలపై మేధో సంస్థల ద్వారా అధ్యయనం చేయించవలసిన అసవరం ఉందని కేంద్ర సూక్ష్మ, చిన్న, మధ్య తరహా పరిశ్రమలు- రోడ్డు రవాణా & రహదారుల శాఖల మంత్రి శ్రీ నితిన్ గడ్కరీ ఉద్ఘాటించారు. తద్వారా ఆయా సంస్థల సిఫారసులను పరిగణనలోకి తీసుకొని నూతన విధానాలను రూపొందించవచ్చని ఆయన పేర్కొన్నారు. శుక్రవారం శ్రీ గడ్కరీ ఓ వెబినార్ లో మాట్లాడుతూ ఈ అభిప్రాయాన్ని వ్యక్తం చేశారు. ఈ సందర్భంగా మంత్రి ఎం.ఎస్.ఎం.ఇ. సభ్య సంస్థలు, ‘ఫిక్కీ’లోని వివిధ రంగాలకు చెందిన సంఘాలతో చర్చించారు. ప్లాస్టిక్, గార్మెంట్స్, లెథర్, ఫార్మాస్యూటికల్స్ వంటి అన్ని రంగాలూ.. వాటితో అనుసంధానమైన పరిశ్రమలూ ప్రత్యేక సమస్యలను ఎదుర్కొంటున్నాయని పేర్కొన్నారు. ముఖ్యమైన రంగాలకు సంబంధించిన క్షేత్ర స్థాయి సమస్యలపై వివిధ మేధో సంస్థల ద్వారా అధ్యయనం చేసి సిఫారసులను సమర్పించాలని శ్రీ గడ్కరీ ఫెడరేషన్ ఆఫ్ ఇండియన్ ఛాంబర్స్ ఆఫ్ కామర్స్ అండ్ ఇండస్ట్రీ కి, ఇతర పరిశ్రమల సంఘాలకు విజ్ఞప్తి చేశారు. దీంతో ఆయా సమస్యల పరిష్కారానికి తగిన విధాన నిర్ణయాలు తీసుకోవడానికి వీలు కలుగుతుందని పేర్కొన్నారు.
‘ఆత్మ నిర్భర్ భారత్ అభియాన్’ కార్యక్రమంతో స్వచ్ఛందంగా అనుసంధానం కావాలని శ్రీ గడ్కరీ పారిశ్రామిక సంఘాలకు విజ్ఞప్తి చేశారు. దీనివల్ల దిగుమతి బిల్లును తగ్గించుకోవచ్చని, అదే సమయంలో దేశం లోపల తయారీ రంగ కార్యకలాపాలను, ఉత్పత్తిని పెంచుకోవడం ద్వారా ఎక్కువ ఉపాధి అవకాశాలను కల్పించవచ్చని చెప్పారు.
‘‘దేశ వ్యాప్తంగా.. మరీ ముఖ్యంగా గ్రామీణ, గిరిజన, వ్యవసాయాధార ప్రాంతాల్లో పారిశ్రామిక క్లస్టర్లను అభివృద్ధి చేయడానికి మేము ప్రయత్నిస్తున్నాము’’ అని శ్రీ గడ్కరీ తెలిపారు. ఓ సామాజిక సూక్ష్మ రుణాల సంస్థ ఏర్పాటుకోసం విధానం ఖరారవుతోందని, ఆ సంస్థ చాలా చిన్న పరిశ్రమలు, వ్యాపారాలు, దుకాణాలకు రూ. 10 లక్షల వరకు రుణాలను అందుబాటులోకి తెస్తుందని మంత్రి వెల్లడించారు.
భౌతిక దూరం సరికొత్త నియమంగా మారినందున... ఎంఎస్ఎంఇలలో యాంత్రీకరణ, డిజిటలైజేషన్ పెద్ద ఎత్తున జరగాలని మంత్రి సూచించారు.
దేశంలో టాప్ 50,000 ఎంఎస్ఎంఇల అంతర్జాల డిజిటల్ డరెక్టరీని రూపొందించాలని పారిశ్రామిక సంఘాల ప్రతినిధులు మంత్రికి సూచించారు. దాంతో పాటు మరికొన్ని సూచనలు వచ్చాయి. ఆత్మ నిర్భర్ భారత్ అభియాన్ లక్ష్య సాధనలో ప్రభుత్వానికి పూర్తి స్థాయిలో సహకరిస్తామని ఆయా సంఘాల ప్రతినిధులు మంత్రికి హామీ ఇచ్చారు.
బొగ్గు మంత్రిత్వ శాఖ
2023-24 సంవత్సరానికి మొత్తం ఉత్పత్తి లక్ష్యాలను సమీక్షించిన బొగ్గు మంత్రిత్వ శాఖ
2023-24లో ఒక బిలియన్ టన్నులను ఉత్పత్తి చేయాలన్నది లక్ష్యం
ఏడాదికి ఒక మిలియన్ టన్నులకు పైగా ఉత్పత్తి చేస్తున్న సిఐఎల్కు చెందిన 97 బొగ్గు గనులు
ప్రస్తుత సంవత్సరమైన 2023-24లో ఒక బిలియన్ టన్నుల  బొగ్గును ఉత్పత్తి చేయాలని బొగ్గు మంత్రిత్వ శాఖ లక్ష్యంగా పెట్టుకుంది. ఈ లక్ష్యాన్ని సాధించేందుకు, అన్ని బొగ్గు కంపెనీలతో బొగ్గు శాఖ కార్యదర్శి లోతైన సమీక్ష జరిపారు. ఈ క్రమంలో సిఐఎల్కు 780 మిలియన్ టన్నులను లక్ష్యాన్ని, సింగరేణి కాలరీస్ కంపెనీ లిమిటెడ్కు 75 ఎంటీలను, కాప్టివ్ , వాణిజ్య గనులకు 162 ఎంటీలను లక్ష్యంగా నిర్ణయించారు. సిఐఎల్లో మొత్తం 290 గనులు పని చేస్తుండగా, అందులో 97 గనులు ఏడాదికి ఒక ఎంటీ కన్నా ఎక్కువ ఉత్పత్తి చేస్తాయి.
అటువంటి 97 బొగ్గు గనులకు భూసేకరణ, అటవీ, పర్యావరణ అనుమతులు, రైలు, రోడ్డు అనుసంధానం గురించి చర్చించి, కాలక్రమాన్ని నిర్ధారించారు. బొగ్గు కంపెనీల నిరంతర కృషి వల్ల 97 బొగ్గు గనులలో, 56 గనులకు ఎటువంటి సమస్యలు లేవు. కేవలం 41 గనులకు 61 సమస్యలు ఉన్నాయి. వీటి పరిష్కారం కోసం బొగ్గు కంపెనీల అగ్ర నాయకత్వం సంబంధిత రాష్ట్ర ప్రభుత్వ అధికారులు, కేంద్ర మంత్రిత్వ శాఖలను కలుపుకొని, పర్యవేక్షణను జరుపుతున్నారు.
సిఐఎల్ 2021-22లో 622 ఎంటీలను ఉత్పత్తి చేయగా, 2022-23కు 16% పెరుగుదలను నమోదు చేసి, ఇప్పటివరకూ 513 ఎంటీలను ఉత్పత్తి చేసింది. ప్రస్తుత ఆర్థిక సంవత్సరానికి నిర్ధారించి 700 ఎంటీల లక్ష్యాన్ని సిఐఎల్ దాటి, 2023-24 సంవత్సరంలో 780 ఎంటీలను సాధిస్తుందని అంచనా వేస్తున్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020-21 ఖరీఫ్ మార్కెటింగ్ సీజనుకు కనీస మద్దతు ధర  అమలు తీరు
గత పంట సీజన్ల మాదిరిగానే ప్రభుత్వం 2020-21 ఖరీఫ్ పంటలను కూడా జరుగుతున్న 2020-21 ఖరీఫ్ మార్కెటింగ్ సీజనుకు రైతుల నుంచి ప్రస్తుతము అమలులో ఉన్న కనీస మద్దతు ధర స్కీము ప్రకారం సేకరణ సాగిస్తున్నది.
ఖరీఫ్ 2020-21 పంటకాలానికి పంజాబ్, హర్యానా, ఉత్తర ప్రదేశ్, తెలంగాణ, ఉత్తరాఖండ్, తమిళనాడు, చండీగఢ్, జమ్మూ & కాశ్మీర్ , కేరళ , గుజరాత్ మరియు ఆంద్ర ప్రదేశ్ రాష్ట్రాలు మరియు కేంద్రపాలిత ప్రాంతాలలో ధాన్యం సేకరణ చురుకుగా సాగుతున్నది. 2020 నవంబర్ 4వ తేదీ బుధవారం వరకు 231.04 లక్షల మెట్రిక్ టన్నుల  వరిధాన్యం కొనుగోలు చేశారు. గత సంవత్సరం ఇదే సమయంలో చేసిన 192.41 ఎల్ ఎం టిల ధాన్యంతో పోల్చితే ఇది 20.07 % ఎక్కువ. ఈ ఏడాది కొనుగోలు చేసిన 231.04 ఎల్ ఎం టిలలో ఒక్క పంజాబ్ రాష్ట్రం నుంచి మాత్రమే 163.11 ఎల్ ఎం టిలు సేకరించారు. ఇది మొత్తం సేకరణలో 70.60 %.
ప్రస్తుతం కొనసాగుతున్న ఖరీఫ్ మార్కెటింగ్ సీజను సేకరణలో ఇప్పటివరకు 19.48 లక్షల మంది రైతులకు ప్రయోజనం చేకూరింది. సేకరించిన ధాన్యం ఎంఎస్పీ విలువ రూ. 43620.10 కోట్లు.
అంతేకాకుండా ధరల మద్దతు స్కీము  కింద ఖరీఫ్ మార్కెటింగ్ సీజను 2020లో తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్ మరియు ఆంధ్రప్రదేశ్ రాష్ట్రాల నుంచి అందిన ప్రతిపాదనల మేరకు 45.10 ఎల్ ఎం టిల పప్పు ధాన్యాలు మరియు నూనె గింజల సేకరణకు అనుమతి ఇవ్వడం జరిగింది. అంతేకాకుండా ఆంధ్రప్రదేశ్, కర్ణాటక, తమిళనాడు మరియు కేరళ రాష్ట్రాల నుంచి 1.23 ;లక్షల మెట్రిక్ టన్నుల కొబ్బరి  సేకరణకు అనుమతి మంజూరు చేయడం జరిగింది. ఇతర రాష్ట్రాలు / కేంద్రపాలిత ప్రాంతాల నుంచి పప్పు ధాన్యాలు, నూనె గింజలు మరియు కొబ్బరి సేకరణకు ప్రతిపాదనలు అందినట్లయితే ధరల మద్దతు స్కీము  ప్రకారం 2020-21 సంవత్సరానికి ప్రకటించిన ఎమ్మెస్పీ ప్రకారం నేరుగా నమోదు చేసుకున్న రైతుల నుంచి సేకరణకు ఆమోదం తెలుపడం జరుగుతుంది. ఒకవేళ ఆయా రాష్ట్రాలు / కేంద్రపాలిత ప్రాంతాలలో ప్రకటిత సీజన్లో మార్కెట్ ధర తగ్గినట్లయితే రాష్ట్ర ప్రభుత్వ సేకరణ సంస్థల ద్వారా కేంద్ర ప్రభుత్వ నోడల్ ఏజెన్సీలు కనీస మద్దతు ధరకు సేకరణ జరుపుతాయి.
తమిళనాడు, మహారాష్ట్ర, గుజరాత్ , హర్యానా మరియు రాజస్థాన్ రాష్ట్రాలకు చెందిన 13509 మంది రైతుల నుంచి రూ. 120.99 కోట్ల విలువైన కనీస మద్దతు ధర చెల్లించి కేంద్రప్రభుత్వం తమ నోడల్ ఏజెన్సీల ద్వారా 04.11.2020 వరకు 22,481.13 మెట్రిక్ టన్నుల పెసర్లు, మినుములు, వేరుశనగ కాయలు మరియు సోయాబీన్ సేకరించడం జరిగింది. ఇది గత సంవత్సరం సేకరించిన 14,904.61 మెట్రిక్ టన్నుల పప్పుధాన్యాలు మరియు నూనెగింజలతో పోల్చితే 50.83 శాతం ఎక్కువ. అదేవిధంగా కర్ణాటక మరియు తమిళనాడు రాష్ట్రాలకు చెందిన 3961 మంది రైతులకు ప్రయోజనం చేకూర్చే విధంగా 5089 మెట్రిక్ టన్నుల కొబ్బరిని  రూ. 52.40 కోట్ల కనీస మద్దతు ధర చెల్లించి సేకరించడం జరిగింది. గత సంవత్సరం ఇదే సమయంలో సేకరించిన కొబ్బరి మొత్తం 293.34 మెట్రిక్ టన్నులు. అనేక ప్రధాన ఉత్పత్తి రాష్ట్రాలలో కొబ్బరి, మినుముల మార్కెట్ ధరలు ఎమ్మెస్పీకి పైన పలుకుతున్నాయి. పప్పుధాన్యాలు మరియు నూనె గింజల ఖరీఫ్ పంట రాకకు అనుగుణంగా ఆయా తేదీల నుంచి సేకరణ ప్రారంభించడానికి ఆయా రాష్ట్ర / కేంద్రపాలిత ప్రభుత్వాలు అవసరమైన ఏర్పాట్లు చేస్తున్నాయి.
పంజాబ్, హర్యానా, రాజస్థాన్, మధ్యప్రదేశ్ మరియు తెలంగాణ రాష్ట్రాలలో ఎంఎస్పీ ప్రకారం పత్తిగింజల  సేకరణ పనులు సాఫీగా సాగుతున్నాయి. 04.11.2020 వరకు 844316 బేళ్ల పత్తిని సేకరించడం జరిగింది సేకరించిన పత్తి విలువ రూ. 244937 లక్షలు ఈ సేకరణ వల్ల 162091 మంది రైతులకు ప్రయోజనం చేకూరింది.
ప్రధాన మంత్రి కార్యాలయం
సుస్థిరత.. పరిశుభ్ర ఇంధనం దిశగా ప్రపంచ జీవ ఇంధన కూటమి మేలిమలుపు: ప్రధాన మంత్రి
ప్రపంచ జీవ ఇంధన కూటమిలో సభ్యత్వం స్వీకరించిన దేశాలకు ప్రధానమంత్రి శ్రీ నరేంద్ర మోదీ కృతజ్ఞతలు తెలిపారు. ఇది సుస్థిరత, పరిశుభ్ర ఇంధనం దిశగా అన్వేషణలో ఇదొక మేలిమలుపని ఆయన నొక్కిచెప్పారు.
ఈ మేరకు కేంద్ర పెట్రోలియం-ఇంధన శాఖ మంత్రి శ్రీ హర్దీప్ పూరి ‘ఎక్స్’ పోస్ట్ ద్వారా పంపిన సందేశాన్ని ప్రజలతో పంచుకుంటూ:
“ప్రపంచ జీవ ఇంధన కూటమి ప్రారంభం స్థిరత్వం, స్వచ్ఛమైన ఇంధనం దిశగా మన అన్వేషణలో ఒక మేలిమలుపును సూచిస్తుంది. కూటమిలో సభ్యత్వం స్వీకరించిన దేశాలకు ఈ సందర్భంగా ధన్యవాదాలు తెలుపుతున్నాను” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
కామన్వెల్త్ గేమ్స్-2022 మహిళల కుస్తీ 57 కిలోల విభాగంలో రజత పతక విజేత అన్షు మాలిక్కు ప్రధానమంత్రి అభినందనలు
కామన్వెల్త్ గేమ్స్-2022 మహిళల కుస్తీ 57 కిలోల విభాగంలో రజత పతకం సాధించిన అన్షు మాలిక్కు ప్రధానమంత్రి శ్రీ నరేంద్ర మోదీ అభినందనలు తెలిపారు.
ఈ మేరకు ట్విట్టర్ ద్వారా పంపిన సందేశంలో;
“కుస్తీ పోటీలో... ముఖ్యంగా తన జన్మదినం నాడు రజత పతకం సాధించిన అన్షు మాలిక్కు శుభాభినందనలు. భవిష్యత్ క్రీడా పయనంలోనూ మరిన్ని విజయాలు సాధించగలదని ఆశిస్తూ ఆమెకు నా శుభాశీస్సులు. క్రీడలపై ఆమెకుగల అమితాసక్తి వర్ధమాన క్రీడాకారులకు స్ఫూర్తిదాయకం కాగలదు” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
యుఎస్ సలహాదారు నిపుణుల సమూహం తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ అమెరికా కు చెందిన సలహాదారుల సమూహం తో యుఎస్ఎ లోని న్యూ యార్క్ లో ఈ రోజు న సమావేశమయ్యారు.
ప్రధాన మంత్రి మరియు నిపుణులు అనేక అభివృద్ధి సంబంధి అంశాల ను మరియు భౌగోళిక, రాజకీయ అంశాల పై చర్చ లు జరిపారు.
ఈ ‘అమృత కాలం’ లో భారతదేశం తన పరివర్తన ఉద్యమాన్ని నడుపుతున్న క్రమం లో నిపుణులు వారి యొక్క ఉనికి ని మరియు ప్రభావాన్ని మరింత గా ప్రసరింప చేయాలంటూ వారి ని ప్రధాన మంత్రి ఆహ్వానించారు.
సమావేశం లో పాల్గొన్న సలహాదారు నిపుణుల లో-
• న్యూ యార్క్ లో కౌన్సిల్ ఆన్ ఫారిన్ రిలేశన్స్  అధ్యక్ష పదవి లో నియామకం జరిగిన మరియు డిస్టింగ్విశ్ డ్ ఫెలో శ్రీ మైకల్ ఫ్రోమేన్,
• న్యూ యార్క్ లోని ద ఏశియా సొసైటీ పాలిసి ఇన్స్ టిట్యూట్ లో ఇంటర్ నేశనల్ సిక్యోరిటీ ఎండ్ డిప్లొమెసి యొక్క ఉపాధ్యక్షుడు శ్రీ డేనియల్ రసెల్,
• బోస్టన్ లోని నార్థ్ ఈస్టర్న్ యూనివర్సిటీ లో రాజనీతి శాస్త్రం యొక్క అసోశియిట్ ప్రొఫెసర్ డాక్టర్ శ్రీ మేక్స్ అబ్రామ్స్,
• ద ఏశియన్ స్టడీజ్ సెంటర్, ద హెరిటేజ్ ఫౌండేశన్, డిసి ల డైరెక్టరు శ్రీ జెఫ్ ఎమ్. స్మిథ్,
• వాశింగ్ టన్ డిసి లో నెలకొన్న ‘ద మేరథాన్ ఇనిశియేటివ్’ యొక్క సహ సంస్థాపకుడు శ్రీ ఎల్ బ్రిజ్ కోల్బీ,
• టెక్సాస్ లోని ఇండస్ ఇంటర్ నేశనల్ రిసర్చ్ ఫౌండేశన్ యొక్క సంస్థాపక సభ్యుడు, డైరెక్టర్  - లు ఉన్నారు.
ఆర్థిక మంత్రిత్వ శాఖ
కేంద్ర ప్రభుత్వ ఉద్యోగులకు, పింఛనుదార్లకు 01.07.2022 నుంచి బాకీ ఉన్న కరువు భత్యం, అధిక ధరల పరిహారాల అదనపు వాయిదాను విడుదల చసేందుకు కేబినెట్ ఆమోదం
ప్రధానమంత్రి శ్రీ నరేంద్ర మోదీ అధ్యక్షతన జరిగిన క్యాబినెట్ సమావేశం జూన్ 2022 కాలాంతానికి భారత వినియోగదారు ధరల సూచీకి అనుగుణంగా 12 నెలలకు పెరిగిన ధరల శాతం ఆధారంగా తీసుకుని 01.07.2022 నుంచి కేంద్ర ప్రభుత్వ ఉద్యోగులు, పింఛనుదార్లకు 4% అదనపు వాయిదాలో కరువు భత్యం , అధిక ధరల పరిహారం  విడుదలకు ఆమోదం తెలిపింది.
దీనిని 01.07.2022 కాలం నుంచి పరిగణనలోకి తీసుకుంటున్నందున కేంద్ర ప్రభుత్వ ఉద్యోగులు, ఫించనర్లకు అధికమొత్తంలో కరువు భత్యం, అధిక ధరల పరిహారం పొందేందుకు అర్హులు అవుతారు.
కేంద్ర ప్రభుత్వ ఉద్యోగులకు కరువు భత్యాన్ని పెంచినందున 2022-23 ఆర్థిక సంవత్సరంలో  పడనున్న అదనపు ఆర్థిక భారం రూ. 6,591.36; రూ. 4,394.24 కోట్లుగా అంచనావేశారు.
పింఛనుదారులకు అధిక ధరలపరిహారాన్ని పెంచినందున 2022-23 ఆర్థిక సంవత్సరంలో  పడనున్న అదనపు ఆర్థిక భారం రూ. 6,261.20; రూ. 4,174.12 కోట్లుగా అంచనావేశారు.
అటు కరువు భత్యం, ఇటు అధికర ధరల పరిహారం పెంపు కారణంగా 2022-23 ఆర్థిక సంవత్సరంలో  ఖజానాపై ఉమ్మడిగా పడనున్న భారం ఏడాదికి రూ. 12.852.56 కోట్లు; రూ.8,568.36 కోట్లుగా ఉండనుంది.
ప్రధాన మంత్రి కార్యాలయం
చేపల రైతు ల జీవనాన్ని మెరుగు పరచడం పట్ల అధిక శ్రద్ధను తీసుకొంటూ, మరి ఒకచైతన్యవంతమైన మత్స్య పాలన రంగం ఆవిష్కారం దిశ లో మా ప్రభుత్వం శ్రమిస్తూనేఉంటుంది: ప్రధాన మంత్రి
చేప ల రైతుల జీవనాన్ని మెరుగు పరచడం పట్ల అధిక శ్రద్ధ ను తీసుకోవడం తో పాటు గా ఒక చైతన్యవంతమైనటువంటి మత్స్య పాలన రంగాన్ని ఆవిష్కరించే దిశ లో ప్రభుత్వం పాటుపడుతూనే ఉంటుంది అని ప్రధాన మంత్రి శ్రీ నరేంద్ర మోదీ అన్నారు.
పశుపాలన, పాడి పరిశ్రమ మరియు మత్స్య పరిశ్రమ ల శాఖ సహాయ మంత్రి శ్రీ పర్ షోత్తమ్ రూపాలా ‘జాతీయ చేపల రైతు ల దినం’ సందర్భం లో చేసినటువంటి ఒక ట్వీట్ ను ప్రధాన మంత్రి శేర్ చేస్తూ,
‘‘మరింత ఎక్కువ గా రుణం లభ్యత, ఉత్తమమైనటువంటి బజారుల ను ఏర్పాటు చేయడం వంటి చర్య ల ద్వారా చేప ల రైతు ల జీవనం లో మెరుగుదల ను తీసుకు రావడం మరియు చైతన్యవంతం అయినటువంటి మత్స్య పాలన రంగాన్ని ఆవిష్కరించే దిశ లో పాటుపడడాన్ని మా ప్రభుత్వం కొనసాగిస్తుంది’’ అని ఒక ట్వీట్ లో పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ పంట కాలం 2021-22 మరియు రబీ పంట కాలం 2022-23 లో కనీస మద్దతు ధర చెల్లించి పంటల సేకరణ
2022 ఆగస్టు 30 వరకు 861.30 ఎల్ఎంటీ వరి సేకరణ. కనీస మద్దతు ధరగా 1,72,734.69 కోట్ల రూపాయలు పొంది లబ్ధి పొందిన 130.65 లక్షల మంది రైతులు
2022 ఆగస్టు 30 వరకు 187.92 ఎల్ఎంటీ గోధుమల సేకరణ. కనీస మద్దతు ధరగా 37,866.13 కోట్ల రూపాయలు పొంది లబ్ధి పొందిన 17.83 లక్షల మంది రైతులు
వివిధ రాష్ట్రాలు, కేంద్రపాలిత ప్రాంతాలలో 2021-22 ఖరీఫ్ పంట కాలంలో సెంట్రల్ పూల్ కోసం సేకరిస్తున్న వరి ధాన్యం సేకరణ సజావుగా లక్ష్యాల మేరకు సాగుతున్నది. సెంట్రల్ పూల్ కోసం 30.08.2022 నాటికి of 881.30 ఎల్ఎంటీల  వరి ధాన్యం సేకరించడం జరిగింది. కనీస మద్దతు చెల్లించి పంటను సేకరించడం వల్ల 130.65 మంది రైతులు ప్రయోజనం పొందారు. కనీస మద్దతు ధరగా రైతులకు 1,72,734.69 కోట్ల రూపాయలను చెల్లించడం జరిగింది.
2022-23 రబీ పంట కాలంలో గోధుమల సేకరణ
2022-23 పంట కాలంలో 30.08.2022 నాటికి 187.92 ఎల్ఎంటీల గోధుమలను సేకరించడం జరిగింది. కనీస మద్దతు ధ్రజ్ రైతులకు 37,866.13 కోట్ల రూపాయల మేరకు చెల్లించడం జరిగింది. దీనివల్ల 17.83 లక్షల మంది రైతులు ప్రయోజనం పొందారు.